De fleste har allerede fundet vinterjakken frem, men for en hjemløs kan det være svært at holde varmen. Det er der nu råd for. 25 kvinder fra Lions Club har i dag doneret helt nye trøjer, jakker og støvler til de hjemløse, der kommer på Kirkens Korshærs natvarmestue i Aalborg. De har samlet 40.000 kr. ind ved at sælge tulipaner, og de penge er blevet brugt til at klæde de hjemløse bedre på til vinteren. Personalet på varmestuen vil dele tøjet ud til de hjemløse, som har brug for det. - Jeg tror, at vores brugere vil sætte meget pris på det, for de er jo ikke vant til at få nyt tøj, siger afdelingsleder i Kirkens Korshærs varmestue Ida Morell til TV2/Nord.

Opsummering:
Lions Club donerede i dag varmt tøj til de hjemløse i Kirkens Korshærs varmestue i Aalborg.